«Կարելի է, իհարկե, քննարկել որեւէ կոնկրետ հարցում եկեղեցու կամ նրա պետի գործունեությունը, դիրքը եւ վերաբերմունքը: Կարծում եմ, հավատացյալները դրա իրավունքն ունեն, որոնք փափագում են Հայոց եկեղեցին տեսնել ամուր եւ առողջ, իսկ նրա սպասավորներին՝ անբիծ եւ նվիրյալ: Մյուս կողմից, քանի որ եկեղեցին աշխարհիկ կառույց չէ, ավելին՝ հատուկ համազգային հաստատություն է, այն չի կարող ենթարկվել աշխարհիկ եւ քաղաքական կյանքին հատուկ տրամաբանությանը: Հետեւաբար, պետք է ապավինել սթափ դատողությանն ու զերծ մնալ մեր հոգեւոր ու բարոյական հենարանները խարխլելու փորձերից»,- մասնավորապես ասված է մեզ ուղարկված պատասխանում: